89. dodjela "Oscara"

**89. dodjela Oscara** jest svečanost koju predstavlja Akademija filmskih umjetnosti i nauka (AMPAS), a održana je 26. februara 2017. u *Dolby Theatreu* u Hollywoodu. Ceremonija je počela u 17:30 PST / 20:30 EST. Nagrade Oscar dodijeljene su u 24 kategorije. Svečanost je u SAD-u prenosila TV-kuća ABC, a producenti su bili Michael De Luca i Jennifer Todd. Televizijski voditelj Jimmy Kimmel prvi je put bio domaćin svečanosti.

Akademija je održala 8. svečanost dodjele počasnih *Oscara* (*Governors Awards*) 12. novembra 2016. Nagrade za tehnička dostignuća dodijeljene su 11. februara 2017. na ceremoniji u Beverly Wilshire Hotelu na Beverly Hillsu.

Film *Mjesečina* osvojio je tri nagrade, uključujući i Oscara za najbolji film, dok je *La La Land* osvojio najviše nagrada na svečanosti sa šest od rekordnih 14 nominacija. *La La Land* je pogrešno bio najavljen kao najbolji film, prije nego što je pojašnjeno da je *Mjesečina* pobjednik. *Mjesečina* je prvi LGBT-film i prvi film s kompletnom crnačkom glumačkom ekipom koji je osvojio Oscara za najbolji film. *Greben spasa* i * Manchester pored mora* osvojili su po dvije nagrade svaki. Dobitnici sa jednom nagradom su *Dolazak*, *Fantastične zvijeri i gdje ih naći*, *Ograde*, *The Jungle Book*, *OJ: Made in America*, *Piper*, *Prodavač*, *Sing*, *Odred otpisanih*, *Bijele kacige* i *Zootropola*.

## Raspored 
## Počasne nagrade Akademije 
Predstavljanje počasnih nagrada održano je 12. novembra 2016. na 8. godišnjoj ceremoniji *Governors Awards* u Hollywood & Highland Centeru.

Dobitnici počasnog *Oscara* su:
* Jackie Chan (majstor borilačkih vještina, glumac, režiser, producent i pjevač)
* Anne V. Coates (filmski montažer)
* Lynn Stalmaster (kasting-direktor)
* Frederick Wiseman (režiser, dokumentarist i pozorišni režiser)

## Nominacije i nagrade
Kandidate za 89. Oscara objavili su 24. januara 2017. režiseri Guillermo del Toro, Jason Reitman, predsjednica Akademije Cheryl Boone Isaacs, glumice Brie Larson, Marcia Gay Harden, Glenn Close, Gabourey Sidibe i Jennifer Hudson, te glumci Terrence Howard, Ken Watanabe, Demián Bichir i pisac Dustin Lance Black. Prvi put u historiji Akademije nominacije su objavljene posredstvom globalnog *livestreama* na službenim sajtovima Akademije (oscars.org i oscars.com) i lokalnih medija, uključujući i šou *Good Morning America*.* La La Land * je dobio najviše nominacija, čak 14, dostigavši rekord filmova *Sve o Evi* (1950) i *Titanic* (1997). Filmovi *Dolazak* i *Mjesečina* nalaze se na drugoj poziciji s po osam nominacija.
[right|thumb|150px|[Damien Chazelle, najbolja režija|alt=Photo of Damien Chazelle.]]

[right|thumb|150px|[Emma Stone, najbolja glavna glumica|alt=Photo of Emma Stone in 2014.]]
[upright|thumb|[Casey Affleck, najbolji glavni glumac|alt=Photo of Casey Affleck in 2016.]]
[right|thumb|150px|[Mahershala Ali, najbolji sporedni glumac|alt=Photo of Mahershala Ali in 2016.]]
[thumb|right|150px|[Viola Davis, najbolja sporedna glumica|alt=Photos of Viola Davis in 2016.]]
[right|thumb|150px|[Ezra Edelman, najbolji dokumentarni film|alt=Photo of Ezra Edelman in 2011.]]
[thumb|right|150px|[Asghar Farhadi, najbolji strani film|alt=Photo of Asghar Farhadi in 2013.]]
[thumb|right|150px|[Byron Howard, Best Animated Feature Film co-winner|alt=Photo of Byron Howard in 2016.]]
[right|thumb|150px|[Kenneth Lonergan, najbolji originalni scenarij|alt=Photo of Kenneth Lonergan.]]

### Filmovi s najviše nominacija 
## Uručioci nagrada 
Sljedeće ličnosti, navedene po redoslijedu pojavljivanja, dodijelile su nagrade ili najavljivale nominirane:

## Izvođači 
Sljedeći pojedinci su izabrani da izvedu muzičke tačke:

## In Memoriam 
Godišnji *In Memoriam* segment predstavila je glumica Jennifer Aniston dok je Sara Bareilles izvela "Both Sides, Now" tokom prikazivanja segmenta. Prije toga, Aniston je odala priznanje glumcu Billu Paxtonu, koji je umro dan prije ceremonije.

Spisak sjećanja uključuje sljedeće preminule filmske djelatnike:

* Arthur Hiller 
* Ken Adam
* Tracy Scott
* Bill Nunn
* Alice Arlen
* George Kennedy
* Gene Wilder
* Donald P. Harris
* Paul Sylbert
* Michael Cimino
* Andrzej Wajda
* Patty Duke
* Garry Marshall
* Wilma Baker
* Emmanuelle Riva
* Janet Patterson
* Anton Yelchin
* Mary Tyler Moore
* Prince
* Kenny Baker
* John Hurt
* Jim Clark
* Norma Moriceau
* Fern Buchner
* Kit West
* Lupita Tovar
* Manlio Rocchetti
* Pat Conroy
* Nancy Reagan
* Abbas Kiarostami
* William Peter Blatty
* Ken Howard
* Tyrus Wong
* Héctor Babenco
* Curtis Hanson
* Marni Nixon
* Ray West
* Raoul Coutard
* Zsa Zsa Gabor
* Antony Gibbs
* Om Puri
* Andrea Jaffe
* Richard Portman
* Debbie Reynolds
* Carrie Fisher

Slajd za Janet Patterson, australijsku kostimografkinju, pogrešno je prikazao fotografiju australijske producentice Jan Chapman, koja je još živa. Iz segmenta "In Memoriam" izostavljeni su sljedeći filmski djelatnici: Robert Vaughn, Garry Shandling, Florence Henderson, Doris Roberts, Alexis Arquette, Burt Kwouk, Miguel Ferrer, Jon Polito, i producent Dan Ireland. Dobitnica Oscara za najbolju glumicu Patricia Arquette, bila je jako kritična zbog izostanka njene sestre, navodeći "Alexis je izgradila veliki opus, ali Alexis je jedna od rijetkih transseksualnih umjetnica koja je radila u šou biznisu i Akademija bi trebala imati malo više poštovanja za transseksualce".

## Kontroverza u vezi sa zabranom putovanja 
Iranski režiser Asghar Farhadi, koji je nominiran za  najbolji strani film za svoj film *Prodavač*, nije u mogućnosti prisustvovati ceremoniji zbog uredbe (Executive Order 13769) predsjednika Sjedinjenih Američkih Država Donalda Trumpa kojom se zabranjuje imigracija iz Irana i ostalih zemalja; Farhadi je ujedno najavio da će bojkotirati događaj rekavši: "Odlučio sam ne prisustvovati svečanosti zajedno s mojim kolegama članovima filmske zajednice." Kada je Farhadi osvojio svoj drugi Oscar, umjesto da on održi govor, umjesto njega pojavila se Anousheh Ansari iransko-američka poslovna žena koja je poznata kao prva Iranka koja je boravila u svemiru. Ona je pročitala sljedeću Farhadijevu poruku:

Režiser filma *Dolazak* Denis Villeneuve iznio je svoje mišljenje: "Mislim da je to loša ideja. Tu ne treba pokušavati sa bojkotom, upravo suprotno. Tu treba izgradnja mostova između kultura. Veći je učinak da se dođe. Vrijeme je da se progovori, a ne šuti. To je ono što ja mislim."

Predsjednica Akademije Cheryl Boone Isaacs reagirala je na zabranu putovanja rekavši: "Amerika nikada ne treba biti prepreka nego svjetionik i svako od nas zna da postoje neke prazne stolice u ovoj sobi koje su umjetnike Akademije pretvorile u aktiviste."

## Informacije o ceremoniji 
thumb|right|150px|Jimmy Kimmel, domaćin ceremonije
Zbog mješovitog prijema i niskog rejtinga prethodne 88. ceremonije, producenti David Hill i Reginald Hudlin odbili su producirati ovu svečanost. U novembru 2016. Michael De Luca i Jennifer Todd dobili su ponudu od AMPAS-a da budu producenti ceremonije. 5. decembra 2016. objavljeno je da će Jimmy Kimmel biti domaćin ceremonije. Kimmel je rekao da je zaista bio počašćen i uzbuđen kad je dobio poziv da bude domaćin ceremonije, komentirajući: "Mike i Jennifer imaju odličan plan i njihov je entuzijazam zarazan. Počašćen sam što sam izabran za domaćina 89. ceremonije dodjele *Oscara*." Zbog njegovih voditeljskih obaveza, umjesto Kimmelovog tradicionalnog postoskarovskog izdanja šoua *Jimmy Kimmel Live!*, ABC će ponuditi alternativni šou uživo iz Hollywooda: *Nakon svečanosti s Anthonyjem Andersonom*.

## Reference 
## Vanjski linkovi 
* Službeni sajt nagrada Akademije
* Službeni sajt AMPAS-a

Kategorija:2017. u Sjedinjenim Američkim Državama
Kategorija:Ceremonije dodjele Oscara
Kategorija:Filmske nagrade u 2016.